b'\n_START_ARTICLE_\nDanties vainikas\n_START_PARAGRAPH_\nDanties vainikas (lot. corona dentis), matomoji danties dalis, esanti vir\xc5\xa1 danten\xc5\xb3. Dant\xc4\xaf \xc4\x8dia dengia emalis, po juo yra dentinas, danties viduje - danties pulpa. Ant danties vainiko vir\xc5\xa1 emalio paprastai susidaro plona skaidri pl\xc4\x97vel\xc4\x97, sauganti dant\xc4\xaf nuo \xc5\xbealingo r\xc5\xabg\xc5\xa1\xc4\x8di\xc5\xb3 poveikio (nuvalyta ji v\xc4\x97l susidaro per 0,5 h). Vir\xc5\xa1 \xc5\xa1ios pl\xc4\x97vel\xc4\x97s susikaupia mikrob\xc5\xb3 sluoksnis, kur\xc4\xaf apdengia vadinamoji baltoji apna\xc5\xa1a i\xc5\xa1 seili\xc5\xb3, \xc5\xbeuvusi\xc5\xb3 leukocit\xc5\xb3, nusilpusio epitelio l\xc4\x85steli\xc5\xb3, maisto liekan\xc5\xb3. Pirm\xc4\x85j\xc4\x85 par\xc4\x85 \xc5\xa1is sluoksnis lengvai (skalaujant burn\xc4\x85 arba valant dantis) nusivalo. Laiku nepa\xc5\xa1alintas, jis persisunkia druskomis, kalk\xc4\x97ja, i\xc5\xa1 jo formuojasi dant\xc5\xb3 akmenys.'